Erakordne muusikateatri vorm, kus publik istub silmaklapid peas ringis ümber pihitooli. Teose libreto rajaneb seitsme surmapatu motiividel. Erinevad helid (sosinad, tuulehood, automürin) ja muusika (lauljad esitamas katkendeid liturgilistest teostest) lähenevad ning kaugenevad, sõidavad kuulajast üle või ilmuvad välja tooli alt. Ka lõhnad mängivad kaasa. Kord tunned vaevalt aimatavat puudutust, kord kukub käele veetilk... Meeled on pingul ja alateadvus toodab erakordseid kujutluspilte.
#000003